CELEX: 32022R0504
Language: el
Date: 2022-03-25 00:00:00
Title: Κανονισμός (ΕΕ) 2022/504 της Ευρωπαϊκής Κεντρικής Τράπεζας της 25ης Μαρτίου 2022 που τροποποιεί τον κανονισμό (ΕΕ) 2016/445 σχετικά με την άσκηση δικαιωμάτων και διακριτικών ευχερειών που παρέχει το ενωσιακό δίκαιο (ΕΚΤ/2016/4) (ΕΚΤ/2022/14)

30.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 102/11
               
            
         ΚΑΝΟΝΙΣΜΟΣ (ΕΕ) 2022/504 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 25ης Μαρτίου 2022
         που τροποποιεί τον κανονισμό (ΕΕ) 2016/445 σχετικά με την άσκηση δικαιωμάτων και διακριτικών ευχερειών που παρέχει το ενωσιακό δίκαιο (ΕΚΤ/2016/4) (ΕΚΤ/2022/14)
         
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 4 παράγραφος 3, το άρθρο 6 και το άρθρο 9 παράγραφοι 1 και 2,
         Έχοντας υπόψη τον κανονισμό (ΕΕ) Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και την τροποποίηση του κανονισμού (ΕΕ) αριθ. 648/2012 (2), και ιδίως τα άρθρα 400 παράγραφος 2, 415 παράγραφος 3, 420 παράγραφος 2, 428ιστ παράγραφος 10, 428ιζ παράγραφος 2, 428μγ παράγραφος 10, 428μδ παράγραφος 2, 467 παράγραφος 3, 468 παράγραφος 3 και 471 παράγραφος 1,
         Έχοντας υπόψη τον κατ' εξουσιοδότηση κανονισμό (ΕΕ) 2015/61 της Επιτροπής, της 10ης Οκτωβρίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά την απαίτηση κάλυψης του κινδύνου ρευστότητας για τα πιστωτικά ιδρύματα (3), και ιδίως τo άρθρο 12 παράγραφος 3, τo άρθρο 23 παράγραφος 2 και τo άρθρο 24 παράγραφοι 4 και 5,
         Εκτιμώντας τα ακόλουθα:
         
                     (1)
                  
                  
                     Η νομοθεσία που θεσπίστηκε μετά την έκδοση του κανονισμού (ΕΕ) 2016/445 της Ευρωπαϊκής Κεντρικής Τράπεζας (ΕΚΤ/2016/4) (4) εισήγαγε ορισμένα νέα δικαιώματα και διακριτικές ευχέρειες στο ενωσιακό δίκαιο και τροποποίησε ή απάλειψε ορισμένα δικαιώματα και διακριτικές ευχέρειες που παρέχει το ενωσιακό δίκαιο και που άσκησε η Ευρωπαϊκή Κεντρική Τράπεζα (ΕΚΤ) με τον εν λόγω κανονισμό. Ως εκ τούτου, καθίσταται αναγκαίες ορισμένες τροποποιήσεις του κανονισμού (ΕΕ) 2016/445 (ΕΚΤ/2016/4), προκειμένου να αποτυπωθούν οι ως άνω αλλαγές.
                  
               
                     (2)
                  
                  
                     Εξάλλου, σύμφωνα με το άρθρο 9 παράγραφος 3 του κανονισμού (ΕΕ) 2016/445 (EΚΤ/2016/4), τα ανοίγματα εντός του ομίλου εξαιρούνται από τα οικεία όρια μεγάλων χρηματοδοτικών ανοιγμάτων, εφόσον τα πιστωτικά ιδρύματα πληρούν ορισμένα κριτήρια. Μετά την έκδοση του κανονισμού (ΕΕ) 2016/445 (EΚΤ/2016/4) αυξήθηκε το επίπεδο εποπτικής επιφύλαξης της ΕΚΤ όσον αφορά τις λογιστικές πρακτικές των πιστωτικών ιδρυμάτων που αφορούν οντότητες εγκατεστημένες σε τρίτες χώρες. Ως εκ τούτου, το πεδίο εφαρμογής του άρθρου 9 παράγραφος 3 του κανονισμού (ΕΕ) 2016/445 (EΚΤ/2016/4) θα πρέπει να περιοριστεί σε ανοίγματα εντός ομίλου έναντι οντοτήτων εγκατεστημένων στην Ένωση.
                  
               
                     (3)
                  
                  
                     Οι παράγραφοι 3 και 4 του άρθρου 9 του κανονισμού (ΕΕ) 2016/445 (ΕΚΤ/2016/4) θα πρέπει να τροποποιηθούν, προκειμένου τα πιστωτικά ιδρύματα που πληρούν τα σχετικά κριτήρια, τηρώντας συγκεκριμένο ποσοτικό όριο ως προς την αξία των οικείων ανοιγμάτων, να μπορούν να κάνουν χρήση μερικής εξαίρεσης, επιπλέον της ήδη προβλεπόμενης πλήρους εξαίρεσης.
                  
               
                     (4)
                  
                  
                     Όσον αφορά τα εκτός ισολογισμού προϊόντα που σχετίζονται με τη χρηματοδότηση του εμπορίου η ΕΚΤ θεωρεί αναγκαία την εισαγωγή μεγαλύτερης ευελιξίας κατά τον καθορισμό των ποσοστών εκροής για τους σκοπούς του άρθρου 23 παράγραφος 2 του κατ' εξουσιοδότηση κανονισμού (ΕΕ) 2015/61 της Επιτροπής (5). Ως εκ τούτου, θα πρέπει να απαλειφθεί η προδιαγραφή τυποποιημένου ποσοστού εκροής 5 % στο άρθρο 11 του κανονισμού (ΕΕ) 2016/445 (ΕΚΤ/2016/4). Αντ’ αυτού, όπως συμβαίνει και με τα άλλα προϊόντα και υπηρεσίες που εμπίπτουν στο πεδίο εφαρμογής του άρθρου 23 του κατ' εξουσιοδότηση κανονισμού (ΕΕ) 2015/61 της Επιτροπής, η ΕΚΤ θα πρέπει να καθορίζει τα ποσοστά εκροής για εκτός ισολογισμού προϊόντα που σχετίζονται με τη χρηματοδότηση του εμπορίου είτε αποδεχόμενη τα ποσοστά εκροής που εφαρμόζει το οικείο πιστωτικό ίδρυμα είτε ορίζοντας υψηλότερο ποσοστό εκροής με ανώτατο όριο το 5 %.
                  
               
                     (5)
                  
                  
                     Για να υποστηριχθεί ο στόχος της συνεπούς εφαρμογής απαιτήσεων προληπτικής εποπτείας στα πιστωτικά ιδρύματα θα πρέπει να θεσπιστεί γενική πολιτική προσδιορισμού των μειζόνων χρηματιστηριακών δεικτών σε ορισμένο κράτος μέλος ή τρίτη χώρα για τους σκοπούς του άρθρου 12 παράγραφος 1 στοιχείο γ) σημείο i) του κατ' εξουσιοδότηση κανονισμού (ΕΕ) 2015/61 της Επιτροπής.
                  
               
                     (6)
                  
                  
                     Με την εισαγωγή της απαίτησης για τον δείκτη καθαρής σταθερής χρηματοδότησης (NSFR), όπως ορίζεται στον τίτλο IV του έκτου μέρους του κανονισμού (ΕΕ) αριθ. 575/2013, οι αρμόδιες αρχές εξουσιοδοτούνται να ασκούν διάφορα νέα δικαιώματα και διακριτικές ευχέρειες σε σχέση με την απαίτηση αυτή. Για τους λόγους αυτούς ο κανονισμός (ΕΕ) 2016/445 (ΕΚΤ/2016/4) θα πρέπει να τροποποιηθεί.
                  
               
                     (7)
                  
                  
                     Για να υποστηριχθεί η αρχή της ίσης μεταχείρισης των πιστωτικών ιδρυμάτων, τα δικαιώματα και οι διακριτικές ευχέρειες που αφορούν την εφαρμογή της απαίτησης NSFR από μικρά και μη πολύπλοκα ιδρύματα κατά τα οριζόμενα στο έκτο μέρος τίτλος IV κεφάλαιο 5 του κανονισμού (ΕΕ) αριθ. 575/2013 θα πρέπει να ασκούνται κατά τον ίδιο τρόπο με τα αντίστοιχα δικαιώματα και τις διακριτικές ευχέρειες που αφορούν την εφαρμογή της ίδιας απαίτησης από άλλα πιστωτικά ιδρύματα κατά τα οριζόμενα στο έκτο μέρος τίτλος IV κεφάλαια 1 έως 4 του ως άνω κανονισμού.
                  
               
                     (8)
                  
                  
                     Ορισμένοι παράγοντες εμποδίζουν την εφαρμογή στην πράξη της διακριτικής ευχέρειας του άρθρου 13 του κανονισμού (ΕΕ) 2016/445 (ΕΚΤ/2016/4), σύμφωνα με την οποία οι αρμόδιες αρχές μπορούν να χορηγούν σε πιστωτικά ιδρύματα άδεια εφαρμογής ποσοστού εκροής 3 % στις σταθερές καταθέσεις λιανικής που καλύπτονται από σύστημα εγγύησης καταθέσεων (ΣΕΚ), κατόπιν έγκρισης της Ευρωπαϊκής Επιτροπής σύμφωνα με το άρθρο 24 παράγραφοι 4 και 5 του κατ' εξουσιοδότηση κανονισμού (ΕΕ) 2015/61 της Επιτροπής. Προκειμένου να καταδειχθεί ότι τα ποσοστά ανάληψης σταθερών καταθέσεων λιανικής που καλύπτονται από ΣΕΚ κατά το άρθρο 24 παράγραφος 5 του κατ' εξουσιοδότηση κανονισμού (ΕΕ) 2015/61 θα είναι χαμηλότερα από 3 % στη διάρκεια οποιασδήποτε περιόδου ακραίων συνθηκών υπό τα σενάρια του άρθρου 5 του εν λόγω κανονισμού, απαιτούνται περαιτέρω στοιχεία τεκμηρίωσης και ανάλυσης. Ελλείψει τέτοιων στοιχείων τεκμηρίωσης και ανάλυσης, η γενική πολιτική για τη χορήγηση άδειας εφαρμογής ποσοστού εκροής 3 % θα πρέπει να απαλειφθεί από τον κανονισμό (ΕΕ) 2016/445 (ΕΚΤ/2016/4).
                  
               
                     (9)
                  
                  
                     Σύμφωνα με τη διαδικασία του άρθρου 4 παράγραφος 3 του κανονισμού (ΕΕ) αριθ. 1024/2013, η ΕΚΤ διεξήγαγε ανοικτή δημόσια διαβούλευση σχετικά με τον παρόντα κανονισμό.
                  
               
                     (10)
                  
                  
                     Η απόφαση του εποπτικού συμβουλίου της ΕΚΤ να εγκρίνει την πρόταση έκδοσης του παρόντος κανονισμού ελήφθη σύμφωνα με το άρθρο 26 παράγραφος 7 του κανονισμού (ΕΕ) αριθ. 1024/2013.
                  
               
                     (11)
                  
                  
                     Για τους λόγους αυτούς ο κανονισμός (ΕΕ) 2016/445 (ΕΚΤ/2016/4) θα πρέπει να τροποποιηθεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις
            Ο κανονισμός (ΕΕ) 2016/445 (ΕΚΤ/2016/4) τροποποιείται ως εξής:
            
                        1)
                     
                     
                        το άρθρο 5 διαγράφεται•
                     
                  
                        2)
                     
                     
                        οι παράγραφοι 3 έως 5 του άρθρου 9 αντικαθίστανται από το ακόλουθο κείμενο:
                        
                           «3.   Τα ανοίγματα πιστωτικού ιδρύματος κατά το άρθρο 400 παράγραφος 2 στοιχείο γ) του κανονισμού (EΕ) αριθ. 575/2013 έναντι των επιχειρήσεων που αναφέρονται στην εν λόγω διάταξη, εφόσον αυτές είναι εγκατεστημένες στην Ένωση, εξαιρούνται από την εφαρμογή του άρθρου 395 παράγραφος 1 του εν λόγω κανονισμού, εφόσον πληρούνται οι προϋποθέσεις του άρθρου 400 παράγραφος 3 αυτού, κατά τα ειδικότερα οριζόμενα στο παράρτημα Ι του παρόντος κανονισμού, και εφόσον οι εν λόγω επιχειρήσεις υπόκεινται στην ίδια εποπτεία σε ενοποιημένη βάση σύμφωνα με τον κανονισμό (EΕ) αριθ. 575/2013, την οδηγία 2002/87/ΕΚ του Ευρωπαϊκού Κοινοβουλίου και του Συμβουλίου (*1) ή ισοδύναμους κανόνες που ισχύουν σε τρίτη χώρα, κατά τα ειδικότερα οριζόμενα στο παράρτημα Ι του παρόντος κανονισμού.
                        
                        
                           4.   Τα ανοίγματα του άρθρου 400 παράγραφος 2 στοιχείο δ) του κανονισμού (EΕ) αριθ. 575/2013 εξαιρούνται από την εφαρμογή του άρθρου 395 παράγραφος 1 του εν λόγω κανονισμού, εφόσον πληρούνται οι προϋποθέσεις του άρθρου 400 παράγραφος 3 αυτού, κατά τα ειδικότερα οριζόμενα στο παράρτημα ΙΙ του παρόντος κανονισμού.
                        
                        
                           5.   Τα ανοίγματα του άρθρου 400 παράγραφος 2 στοιχεία ε) έως ιβ) του κανονισμού (EΕ) αριθ. 575/2013 εξαιρούνται από την εφαρμογή του άρθρου 395 παράγραφος 1 του εν λόγω κανονισμού πλήρως ή, στην περίπτωση του στοιχείου θ), έως το ανώτατο επιτρεπόμενο ποσό, εφόσον πληρούνται οι προϋποθέσεις του άρθρου 400 παράγραφος 3 του κανονισμού αυτού.
                        
                        
                           (*1)  Οδηγία 2002/87/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/ΕΟΚ, 79/267/ΕΟΚ, 92/49/ΕΟΚ, 92/96/ΕΟΚ, 93/6/ΕΟΚ και 93/22/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/ΕΚ και 2000/12/ΕΚ (ΕΕ L 35 της 11.2.2003, σ. 1).»•"
                        
                     
                  
                        3)
                     
                     
                        στο κεφάλαιο IV, μετά τον τίτλο «Ρευστότητα», παρεμβάλλεται ο ακόλουθος τίτλος:
                        «Τμήμα I
                        
                        
                           Απαίτηση κάλυψης του κινδύνου ρευστότητας»·
                     
                  
                        4)
                     
                     
                        τα άρθρα 10 και 11 διαγράφονται·
                     
                  
                        5)
                     
                     
                        παρεμβάλλεται το ακόλουθο άρθρο 11α:
                        
                           «Άρθρο 11α
                           Άρθρο 12 παράγραφος 1 στοιχείο γ) σημείο i) του κατ' εξουσιοδότηση κανονισμού (ΕΕ) 2015/61: Προσδιορισμός μειζόνων χρηματιστηριακών δεικτών κράτους μέλους ή τρίτης χώρας
                           Για τον καθορισμό του φάσματος των μετοχών που θα μπορούσαν να θεωρούνται στοιχεία ενεργητικού επιπέδου 2Β κατά το άρθρο 12 παράγραφος 1 στοιχείο γ) του κατ' εξουσιοδότηση κανονισμού (ΕΕ) 2015/61 αναγνωρίζονται ως μείζονες χρηματιστηριακοί δείκτες οι ακόλουθοι δείκτες:
                           
                                       α)
                                    
                                    
                                       οι δείκτες του παραρτήματος I του εκτελεστικού κανονισμού (ΕΕ) 2016/1646 της Επιτροπής (*2)
                                       
                                    
                                 
                                       β)
                                    
                                    
                                       κάθε μείζων χρηματιστηριακός δείκτης, πέραν εκείνων του στοιχείου α), που ισχύει σε κράτος μέλος ή σε τρίτη χώρα και προσδιορίζεται ως τέτοιος από την αρμόδια αρχή του οικείου κράτους μέλους ή από τη δημόσια αρχή της οικείας τρίτης χώρας για τους σκοπούς του παρόντος σημείου·
                                    
                                 
                                       γ)
                                    
                                    
                                       κάθε μείζων χρηματιστηριακός δείκτης, πέραν εκείνων των στοιχείων α) ή β), που αποτελείται από κορυφαίες εταιρείες στην εκάστοτε περιοχή δικαιοδοσίας.
                                    
                                 
                        
                           (*2)  Εκτελεστικός κανονισμός (ΕΕ) 2016/1646 της Επιτροπής, της 13ης Σεπτεμβρίου 2016, για τη θέσπιση εκτελεστικών τεχνικών προτύπων για σημαντικούς δείκτες και αναγνωρισμένα χρηματιστήρια σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων (ΕΕ L 245 της 14.9.2016, σ. 5).»·"
                        
                     
                  
                        6)
                     
                     
                        στο κεφάλαιο IV, μετά το άρθρο 12 παρεμβάλλεται το ακόλουθο τμήμα ΙΙ:
                        «Τμήμα II
                        
                        
                           
                              Δείκτης καθαρής σταθερής χρηματοδότησης (NSFR)
                           
                        
                        
                           Άρθρο 12α
                           Άρθρο 428ιστ παράγραφος 10 του κανονισμού (EΕ) αριθ. 575/2013:Συντελεστές απαιτούμενης σταθερής χρηματοδότησης για ανοίγματα εκτός ισολογισμού
                           Με την επιφύλαξη του καθορισμού διαφορετικών συντελεστών απαιτούμενης σταθερής χρηματοδότησης από την ΕΚΤ, για τα εκτός ισολογισμού ανοίγματα που εμπίπτουν στο άρθρο 428ιστ παράγραφος 10 του κανονισμού (ΕΕ) αριθ. 575/2013 τα ιδρύματα εφαρμόζουν σε ανοίγματα εκτός ισολογισμού που δεν αναφέρονται στο έκτο μέρος τίτλος IV κεφάλαιο 4 του εν λόγω κανονισμού συντελεστές απαιτούμενης σταθερής χρηματοδότησης που αντιστοιχούν στα ποσοστά εκροής που εφαρμόζουν σε συναφή προϊόντα και υπηρεσίες στο πλαίσιο του άρθρου 23 του κατ' εξουσιοδότηση κανονισμού (ΕΕ) 2015/61 όσον αφορά την απαίτηση κάλυψης του κινδύνου ρευστότητας.
                        
                        
                           Άρθρο 12β
                           Άρθρο 428ιζ παράγραφος 2 του κανονισμού (EΕ) αριθ. 575/2013: Καθορισμός της διάρκειας βαρών στοιχείων ενεργητικού που έχουν διαχωριστεί
                           Στοιχεία ενεργητικού, τα οποία έχουν διαχωριστεί σύμφωνα με το άρθρο 11 παράγραφος 3 του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (*3) και τα οποία ορισμένο ίδρυμα δεν μπορεί να διαθέτει ελεύθερα ή να ανταλλάσσει, θεωρούνται από το ίδρυμα βεβαρημένα για περίοδο που αντιστοιχεί στη διάρκεια των υποχρεώσεων προς τους πελάτες του, τους οποίους αφορά η απαίτηση διαχωρισμού.
                        
                        
                           Άρθρο 12γ
                           Άρθρο 428μγ παράγραφος 10 του κανονισμού (ΕΕ) αριθ. 575/2013: Συντελεστές απαιτούμενης σταθερής χρηματοδότησης για ανοίγματα εκτός ισολογισμού
                           Τα ιδρύματα στα οποία η ΕΚΤ έχει χορηγήσει άδεια εφαρμογής της απαίτησης απλουστευμένης απαίτησης καθαρής σταθερής χρηματοδότησης κατά τα οριζόμενα στο έκτο μέρος τίτλος IV κεφάλαιο 5 του κανονισμού (ΕΕ) αριθ. 575/2013 ακολουθούν την προσέγγιση του άρθρου 12α.
                        
                        
                           Άρθρο 12δ
                           Άρθρο 428μδ παράγραφος 2 του κανονισμού (EΕ) αριθ. 575/2013: Καθορισμός της διάρκειας βαρών στοιχείων ενεργητικού που έχουν διαχωριστεί
                           Τα ιδρύματα στα οποία η ΕΚΤ έχει χορηγήσει άδεια υπολογισμού του δείκτη καθαρής σταθερής χρηματοδότησης κατά τα οριζόμενα στο έκτο μέρος τίτλος IV κεφάλαιο 5 του κανονισμού (ΕΕ) αριθ. 575/2013 ακολουθούν την προσέγγιση του άρθρου 12β.
                        
                        
                           (*3)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).»·"
                        
                     
                  
                        7)
                     
                     
                        τα άρθρα 13 έως 16 διαγράφονται·
                     
                  
                        8)
                     
                     
                        το παράρτημα Ι τροποποιείται σύμφωνα με το παράρτημα του παρόντος κανονισμού.
                     
                  
         
            Άρθρο 2
            Τελικές διατάξεις
            O παρών κανονισμός αρχίζει να ισχύει την πέμπτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
            Φρανκφούρτη, 25 Μαρτίου 2022.
            
               
                  Για το Διοικητικό Συμβούλιο της ΕΚΤ
               
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 287 της 29.10.2013, σ. 63.
         
            (2)  ΕΕ L 176 της 27.6.2013, σ. 1.
         
            (3)  ΕΕ L 11 της 17.1.2015, σ. 1.
         
            (4)  Κανονισμός (ΕΕ) 2016/445 της Ευρωπαϊκής Κεντρικής Τράπεζας, της 14ης Μαρτίου 2016, σχετικά με την άσκηση δικαιωμάτων και διακριτικών ευχερειών που παρέχει το ενωσιακό δίκαιο (ΕΚΤ/2016/4) (ΕΕ L 78 της 24.3.2016, σ. 60).
         
            (5)  Κατ’ εξουσιοδότηση κανονισμός (ΕΕ) 2015/61 της Επιτροπής, της 10ης Οκτωβρίου 2014, για τη συμπλήρωση του κανονισμού (ΕΕ) αριθ. 575/2013 όσον αφορά την απαίτηση κάλυψης του κινδύνου ρευστότητας για τα πιστωτικά ιδρύματα (ΕΕ L 11 της 17.1.2015, σ. 1).
      
      
         
            ΠΑΡΑΡΤΗΜΑ
            Το παράρτημα Ι του κανονισμού (ΕΕ) 2016/445 (ΕΚΤ/2016/4) τροποποιείται ως εξής:
            
                        1.
                     
                     
                        το σημείο ii) υπό το στοιχείο α) της παραγράφου 2 αντικαθίσταται από το ακόλουθο κείμενο:
                        
                                    «ii)
                                 
                                 
                                    η δομή χρηματοδότησης και η στρατηγική του ομίλου δικαιολογούν τα ανοίγματα εντός του ομίλου·»·
                                 
                              
                  
                        2.
                     
                     
                        το σημείο ii) υπό το στοιχείο γ) της παραγράφου 3 αντικαθίσταται από το ακόλουθο κείμενο:
                        
                                    «ii)
                                 
                                 
                                    η δομή χρηματοδότησης και η στρατηγική του ομίλου δικαιολογούν τα ανοίγματα εντός του ομίλου·».